Foto: Facebook

PRODUHOVLJENA Simona Mijoković, poznatija kao Gotovac, na svom Facebook profilu redovito dijeli savjete za "ispravan" život.

Tako je ovaj put svoje pratiteljice odlučila naučiti kako se odijevati i odnositi prema svom tijelu. Naučila ih je i kojim se muškim "komplimentima" ne smiju radovati.

"Kad vam netko udijeli 'kompliment' da ste 'komad' ili 'koja pica' - nemojte se radovati. Mislim da to nije nikakav kompliment nego ponižavajući izraz za ženu. Ženu koja je predivno Božje biće . Ženu koja je Božji unikat. a ne predmet požude, komad mesa. Žene budimo drugačije, budimo unikat - ali Kristov unikat. I dok u svijetu svi pokazuju tijelo ti ga skrivaj dostojanstvenom odjećom. Odjećom koja neće otkrivati tvoje grudi i noge. Ne samo što je šonižavajuće za ženu da hoda polugola, nego je i grijeh . Oblači se tako da zadiviš Oca Nebeskog a ne internetske mreže - publiku, muškarce... Ako želiš biti najljepša onda ćes imati samo jedan cilj u očima, a to je Nebo", poručila je Simona svim ženama.

Tekst se nastavlja ispod oglasa

Nakon što se odrekla "razvratnog" života, Simona se više ne odijeva provokativno kao prije, već pazi na to da u svakoj prilici bude pristojno odjevena, u skladu s božanskim naukom.

Sada se bori protiv svega što ima veze sa "sotonskim poslovima", pa se nedavno obrušila čak i na igricu Pokemon Go, a pomolila se i za ekipu na Ultri.